open-index/open-wikipedia-markdown huggingface dataset:
Let Love In

***Let Love In՝***  Nick Cave and the Bad Seeds–ի ութերորդ ստուդիական ալբոմը, որը թողարկվել է 1994 թվականին։

## Ալբոմի մասին
*Let Love In* ձայնագրությունը սկսվեց 1993 թվականիի սեպտեմբերին։ Անցնելով ստուդիայի շեմը, երաժիշտները հստակ պատկերացրեցին, թե ինչպես պետք է ստացվի իրենց ապագա ալբոմը։ *Let Love In*–ի կուլմինացիոն պահերը՝ չարագույն «Red Right Hand» և պայթեցնող «Loverman», նրանց շրջապատի լանդշաֆտը բաղկացած է «Do You Love Me?» մելոդրամատիկ և «Let Love In», որը ներթափանցվում է կարոտի և հուսահատության զգացմունքներով։ Առավել ուժեղ, այդ զգացմունքները բացահայտվում են «Nobody’s Baby Now» երգում, որը Նիկը գրել է Ջոնի Քեշի, որը երբեք չի կատարվել քանթրիի լեգենդի կողմից։

Նախորդ ձայնասկավառակի պրոդյուսեր Դևիդ Բրիգսին փոխարինել է խմբի վաղեմի գործընկեր Թոնի Քոենին։

Հրավիրված երաժիշտները մասնակցեցին ձայնագրությանը. The Birthday Party-ի Քեյվի ընկեր Ռոլանդ Հովարդը, Beasts of Bourbon-ի ղեկավար Թեքս Պերկինսը, The Triffids–ի ջութակահար Դեյվիդ Մակկոմը, ինչպես նաև Dirty Three-ի անդամ Ուորեն Էլիսը, որը հետագայում դարձավ Bad Seeds-ի մշտական անդամ։ *Let Love In–*ը 8-րդ տեղն Է զբաղեցրել Ավստրալիայի ARIA Charts ազգային հիթ-շքերթում և 12-րդ տեղը Մեծ Բրիտանիայի UK Albums Chart հիթ-շքերթում՝ դառնալով խմբի առավել կոմերցիոն հաջողված ալբոմը մինչև *[[Murder Ballads]]*-ի թողարկումը։

### Քավըր տարբերակներ
* «Loverman» երգը ձայնագրվել է Metallica խմբի կողմից (*[[Garage Inc.]]* քավըրների հավաքածուի վրա) և Depeche Mode խմբի մասնակից Մարտին Գորը (*[[Counterfeit²]]* ալբոմի վրա)։
* «Red Right Hand» երգը ձայնագրվել է Arctic Monkeys-ի կողմից՝ որպես «Crying Lightning» սինգլի և *[[Humbug]]* ալբոմի ճապոնական տարբերակի բոնուս։
* «I Let Love In» երգը ձայնագրվել է Chelsea Wolfe կողմից՝ *[[Ἀποκάλυψις]]* ալբոմի նիստերի շրջանակներում։
* «Do you Love Me?» երգը ձայնագրվել է Unwoman-ի կողմից Uncovered ալբոմում։

## Կոմպոզիցիաների ցանկ

## Ձայնագրման մասնակիցներ
* Նիկ Քեյվ՝ վոկալ, երգեհոն, բեք վոկալ, դաշնանմուր, զանգականվագ
* Բլիքսա Բարգելդ՝ կիթառ, բեք վոկալ, վոկալ
* Մարտին Քեյսի՝ բաս կիթառ
* Միկ Հարվի՝ կիթառ, բեք վոկալ, երգեհոն, թմբուկ, զանգականվագ, դափ
* Քոնվեյ Սավեջ՝ բեք վոկալ, դաշնամուր
* Թոմաս Ուիդլերը՝ թմբուկ, դափ, լիտավր, եռանկյունի

; Հյուրեր
* Թեկի Պերկինս, Ռոլանդ Հովարդ, Միք Պերկինս, Նիկ Սեֆերի, Սպենսեր Պ․ Ջոնս, Դեյվիդ ՄակԿոմբ, Դոննա Մակեվիտ, Կատերինա Բլեյկ՝ բեկ վոկալ
* Ռոբին Կասինադր, Ուորեն Էլիս՝ ջութակ

## Ծանոթագրություններ

## Արտաքին հղումներ
* Альбом на официальном сайте Nick Cave and the Bad Seeds  
* Рецензия BBC 

Կատեգորիա:1994 ալբոմներ
Պյոտր Իվանցով

**Պյոտր Իվանցով** (, ), ռուս դիվանագետ։

## Կենսագրություն
1975 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1975 թվականից զբաղվում է դիվանագիտական գործունեությամբ։ Տիրապետում է իսպաներեն և անգլերեն լեզուներին։

* 1975-1979 թվականներ՝ Կոստա Ռիկայում ԽՍՀՄ դեսպանության աշխատակից։
* 1981-1986 թվականներին Ավստրալիայում եղել է ԽՍՀՄ դեսպանության աշխատակից։
* 1991-ից մինչև 1997 թվականը Մեծ Բրիտանիայում եղել է ԽՍՀՄ, իսկ հետո՝ Ռուսաստանի Դաշնության աշխատակից։
* 1998 թվականից մինչև 1999 թվականը եղել է Ռուսաստանի Դաշնության արգտաքին գործերի նախարարության ԱՊՀ երկրների առաջին դեպարտամենտի տնօրենի տեղակալ։
* 1999 թվականից մինչև 2006 թվականը Կոսովոյում զբաղեցրել է ՄԱԿ հանձնարարության տնօրենի տեղակալի պաշտոնը։
* 2006-ից մինչև 2009 թվականը Վիեննայում Կոսովոյի ապագա կարգավիճակի հարցերով ՄԱԿ-ի պետքարտուղարի հատուկ դեսպանորդի համակարգի քաղաքական բաժանմունքի ղեկավար։
* 2009-2014 թվականներին եղել է Ռուսաստանի Դաշնության արտաքին գորշերի նախարարության եվրոպական չորրրոդ դեպարտամենտի տնօրենի տեղակալ։
* 2014 թվականի օգոստոսի 6-ից Բոսնիա և Հերցեգովինայում Ռուսաստանի Դաշնության արտակարգ և լիազոր դեսպան։

## Անձնական կյանք
Ամուսնացած է, ունի երկու դուստր և մեկ որդի։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1998 թվականի սեպտեմբերի 17)
* 1-ին դասի արտակարգ և լիազոր դեսպանորդ (2015 թվականի հուլիսի 21)
* Արտակարգ և լիազոր դեսպան (2019 թվականի հոկտեմբերի 1)

## Ծանոթագրություններ

## Արտաքին հղումներ
* Посол знает, что делать

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Իգոր Իվաշչենկո

**Իգոր Իվաշչենկո** (, ), խորհրդային և ռուս դիվանագետ։

## Կենսագրություն
1962 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը, 1972 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը և 1989 թվականին ԽՍՀՄ արտաքին գործերի նախարարության դիվանագիտական ակադեմիայի որակավորման բարձրացման կուրսերը։ 1962 թվականից զբաղվում է դիվանագիտական գործունեությամբ։ Տիրապետում է արաբերեն, ֆրանսերեն և անգլերեն լեզուներին։

* 1960-1961 թվականներ՝ Լիվանում ԽՍՀՄ դեսպանության թարգմանիչ։
* 1962-1965 թվականներին Հալեպում եղել է ԽՍՀՄ գլխավոր հյուպատոսության քարտուղար։
* 1965-ից մինչև 1967 թվականը եղել է ԽՍՀՄ արտաքին գործերի նախարարության Մերձավոր Արևելքի երկրների բաժանմունքի ավագ ռեֆերենտ։
* 1967 թվականից մինչև 1970 թվականը Յեմենի Արաբական Հանրապետությունում եղել է ԽՍՀՄ դեսպանության ատտաշե, երրորդ և երկրորդ քարտուղար։
* 1972-ից մինչև 1976 թվականը Իրաքում եղել է ԽՍՀՄ դեսպանության առաջին քարտուղար։
* 1987 թվականի միբչև 1991 թվականը Լիվանում եղել է ԽՍՀՄ դեսպանության խորհրդական-դեսպանորդ։
* 1991 թվականի մարտի 18-ից մինչև 1995 թվականի ապրիլի 14-ը Յեմենում եղել է ԽՍՀՄ, իսկ հետո՝ Ռուսաստանի Դաշնության արտակարգ և լիազոր դեսպան։
* 1995 թվականից մինչև 1998 թվականը եղել է Ռուսաստանի Դաշնության արտաքին գործերի նախարարության Հյուսիսային Աֆրիկայի և Մերձավոր Արևելքի դեպարտամենտի ավագ խորհրդական։
* 1998 թվականի օգոստոսի 26-ից մինչև 2004 թվականի մարտի 24-ից Գվինեայում և Սիերա Լեոնեում եղել է Ռուսաստանի Դաշնության արտակարգ և լիազոր դեսպան։

## Անձնական կյանք
Ամուսնացած է, ունի երկու երեխա։

## Դիվանագիտական աստիճան
* 1-ին դասի արտակարգ և լիազոր դեսպանորդ (1991 թվականի մարտի 18)
* Արտակարգ և լիազոր դեսպան (1993 թվականի հոկտեմբերի 18)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Ծուղակ

**Ծուղակ**, զոհին սպանելու կամ բռնելու տեխնիկական միջոց։ Զոհի կարգավիճակում կարող է լինել մարդը, կենդանին։ Թակարդներ ստեղծելիս պետք է հաշվի առնել զոհի բնավորությունը, ապրելակերպը և սովորությունները։

## Որսորդական
thumb|Թռչնի համար ծուղակ
Որսի համար զոհին ծուղակ գցելու նպատակով կիրառում են ծայրկալներ, որսացանցեր, դարպասներ, թակարդներ, բեռնածանրոցներ, խցիկներ, պրկափայտեր, գամկալներ, շերեփներ, ջրհորներ, կափարիչներ, ծածկասայլեր, ճարմանդներ, զամբյուղներ, տոպրակներ, մկան թակարդներ, մեծ որսացանցեր, վարմեր և այլն։

Օրինակ՝ ջրարջերի համար ծուղակ կամ «ջրարջի թակարդը» հատուկ սարք է՝ նախատեսված ջրարջ բռնելու համար։ Այն վանդակ է, որի մեջ կա խարխլված դուռ և ներսից խայծ։ Շատ երկրներում սարքն արգելված է, քանի որ այն վտանգավոր է ընտանի կենդանիների համար, ինչը կարող է վնաս պատճառել սեփականատիրոջը։

### Թակարդներ
[thumb|աջից|[Նապաստակի թակարդ]]
**Թակարդ**, կենդանիներ որսալու սարք, որը բաղկացած է մեկ կամ մի քանի զսպանակներից, կամարներից (չանչերից)՝ գազանի պարանոցը կամ թաթը բռնելու համար, որը սեղմում է գործողության մեջ գտնվող թակարդը։ Ծուղակի ձևավորման հիմնական առանձնահատկությունն այն է, որ հրահրող սարքի կամարները մղելու անհնարինությունն ուղղակիորեն ուժ է կիրառում նրանց վրա (բացումն արգելափակված է), հակառակ դեպքում մեծ գազանը, օրինակ, արջը, կարող էր հեշտությամբ ազատվել․  զոհին ազատելու և թակարդը նախնական վիճակի բերելու համար անհրաժեշտ է լրացուցիչ ազդել դասավորող մեխանիզմի վրա, երբեմն` հատուկ լծակի օգնությամբ։ Բռնված կենդանու հետ թակարդը տեղում պահելու համար կիրառում են մալուխ կամ ցանց։

Կեղևների սեղմման ուժը հանգեցնում է մաշկի ճեղքմանը, ջիլների վնասմանը, ինչպես նաև հոդերի քայքայմանը, ոսկորների կոտրվածքին և նույնիսկ վերջույթների կտրվածությանը՝ կենդանու ազատության փորձերի հետևանքով։ Որսի ենթարկված կենդանին մի քանի օրվա ընթացքում մահանում է վնասվածքներից, ցավից և ցուրտ եղանակում՝ ցրտահարությունից։

Շատ երկրներում օրենքը կամ ամբողջովին արգելում է թակարդների տեղադրումը, կամ սեփականատերերին պարտավորեցնում է ստուգել դրանք յուրաքանչյուր 24 ժամը մեկ։ Թակարդների կիրառումը թույլատրված է, մասնավորապես, Ռուսաստանում, Կանադայում, Ուկրաինայում, Միացյալ Նահանգներում։

### Թռչնի համար ծուղակներ
[альт=|մինի|400x400пкс|Թռչնորս, [Բյուզանդական կայսրություն|Բյուզանդական պատկերազարդում, 11-րդ դար]]
Երգեցիկ թռչուններին որսալու համար օգտագործում են սոխիկներ, բլիթներ, ինքնահոսքեր, թաքստոցներ և այլն և այլն։

Գիշատիչ թռչունները որսում են ցանցերում, ճուտերով, շրջայցերով և այլն։

Թռչնի համար հանրահայտ թակարդ է նույնատեսակ անհատների կողմից խայծը։

## Ձկնորսություն
thumb|Խանտիի և այլ ժողովուրդների կողմից օգտագործվել են տարատեսակ թակարդներ՝ իրենց ձվադրատեղ տարածքներից վերադառնալու ձկների ճանապարհը արգելափակելու համար: Ունո Թավի Սիրելիուսի սիբիրյան ազգագրական արշավ (1898-1900 թվականներ)
* Փոքրիկ թարփ,
* Որսացանց,
* Թարփ,
* Ծովախեցգետնի թակարդ,
* Ձկան անիվ,
* Ռյուժա,
* Ձկնորսական ցանց,
* Թաքստոց։

## Ռազմական
* Ական՝ նախատեսված է թշնամու անձնակազմի ոչնչացման համար։
* Տանկային ծուղակ՝ արգելափակոց․ պատրաստված է գայլի փոսերի նման՝ միայն առանց ցցերի։
* ԻԿ-ծուղակներ՝ նախատեսված է հրթիռներին հակազդելու համար։

## Ծանոթագրություններ

## Գրականություն
* 

Կատեգորիա:Կենդանիների բարեկեցություն
Կատեգորիա:Որսորդություն
Մարիա թագուհու համալսարան, Լոնդոն

Լոնդոնում Մարիա թագուհու համալսարան(, կրճատ՝ QMUL կամ  QM), բարձրագույն ուսումնական հաստատություն Լոնդոնում (Մեծ Բրիտանիա), պետական հետազոտական համալսարան և դաշնային Լոնդոնի համալսարանական հաստատություններից մեկը։ Այն Մեծ Բրիտանիայի խոշորագույն և հեղինակավոր բուհերից մեկն է։ Իր պատմությունն ընթանում է 1785թ-ին  Լոնդոնի բժշկական հիվանդանոցի քոլեջի հիմնադրումից ի վեր։ Համալսարանը ստեղծվել է չորս պատմական քոլեջների միավորման արդյունքում։ Անվանվել է այդպես՝ ի պատիվ Մեծ Բրիտանիայի թագուհի Մարիա Թեքսի։

Թագուհի Մարիայի լոնդոնյան համալսարանը միակ մայրաքաղաքային համալսարանն է, որը Լոնդոնի  կենտրոնում ունի լիարժեք  բավարար ուսանողական ավան (հանրակացարան, խանութներ, ռեստորաններ, բանկեր և այլն)։ Ուսումնական հաստատությունը բաղկացած է 5 ուսումնարաններից, որոնցից ամենահայտնին գտնվում է Մեյլենդում(քաղաքի արևելյան մաս)։  Մնացած ուսումնարանները տեղակայված են Ուայտչեփելի, Չարտերհաուս-Սկվերի և Սմիթֆիլդի(բժշկության և ստոմատոլոգիայի բաժանմունք) շրջաններում, ինչպես նաև Հոլբորն (մագիստրոսական դպրոցի բաժանմունքների իրավունքներ, հետազոտական առևտրային կենտրոնի իրավունքներ)։ Գլխավոր մասնաշենքը գտնվում է Բրիք Լեյն և Շորդիչ մետրոյի կայարանների մոտ։ Անմիջապես մոտ են գտնվում Սիթի, Քեների- ՈՒորֆ ևՕլիմպիական պուրակ շրջանները։

Համալսարանում սովորում է մոտավորապես 17000  ուսանող ցերեկային կրթության ձևաչափով։ Համալսարանական նահանգը բաղկացած է 4000 համագործակցողներից։ Համալսարանի տարեկան շրջանառությունը կազմում է շուրջ 350 մլն. ֆունտ ստեռլինգ, որից շուրջ 100 մլն. ֆունտ ստեռլինգ համալսարանը ստանում է հետազոտական գրանտների և պայմանագրերի համար։ Թագուհի Մարիայի համալսարանը բաղկացած է երեք ֆակուլտետներից՝ հումանիտար և սոցիալական գիտության ֆակուլտետ, բնական և ինժեներական գիտության ֆակուլտետ, Բարտսի ինստիտուտ և բժշկության ու ստոմատոլոգիայի Լոնդոնի դպրոց։

2014 թվականին Թագուհի Մարիայի Համալսարանը  բրիտանական բուհերի թվում զբաղեցրել է երեսունհինգերորդ տեղը։ 2013 թվականին համալսարանը ամբողջ աշխարհում  զբաղեցրել է 115-րդ տեղը 700 համալսարաններից և 19-րդ տեղը՝ Մեծ Բրիտանիայում։ Բացի այդ, 2013 թվականին աշխարհի համալսարանների ակադեմիական վարկանիշը աշխարհի համալսարանների  թվում  Շանհայի Ցզյաո Տուն համալսարանն ընդգրկեց Մեծ Բրիտանիայի լավագույն 30  և ամբողջ աշխարի 300 համալսարանների թվում։ Համալսարանի շրջանավարտների թվում կան  Նոբելյան մրցանակի արժանացած հինգ  մրցանակակիրներ։

Համալսարանը հանդիսանում է «Ռասսել» ընկերության անդամ, որը Մեծ Բրիտանիայի առաջատար հետազոտական համալսարանների խումբ է։ Համալսարանը ռազմավարական համագործակցություն ունի Յորիկի համալսարանի հետ, ինչպես նաև համագործակցում է Ռոյալ Հալուեյ լոնդոնյան համալսարանի հետ, որը թողարկում է  Փարիզի լոնդոնյան համալսարանի ծրագիրը։

## Ծանոթագրություններ

Կատեգորիա:1123 հիմնադրումներ
Կատեգորիա:Անգլիայի համալսարաններ
Կատեգորիա:Լոնդոն
Կատեգորիա:Լոնդոնի համալսարան
Կատեգորիա:Լոնդոնի համալսարաններ
Կատեգորիա:Մեծ Բրիտանիայի համալսարաններ
Կատեգորիա:Միացյալ Թագավորության համալսարաններ և քոլեջներ
Կատեգորիա:Ուսումնական հաստատություններ այբբենական կարգով
Ալժիրի ազգային գրադարան

**Ալժիրի ազգային գրադարան** (, ), Ալժիրի խոշորագույն հանրային գրադարանը, որը գտնվում է Ալժիր քաղաքում։

## Պատմություն
Գրադարանի շենքը կառուցվել է 1835 թվականին ֆրանսիական գաղութային իշխանությունների կողմից։ 1962 թվականի հունիսի 7-ի ահաբեկչության արդյունքում շենքը վնասվել է։ 1986 թվականին սկսվել է նոր մասնաշենքերի և գրադարանայի հիմնական պահոցի շինարարությունը։ Գրադարանի նոր շենքի բացումը տեղի է ունեցել 1994 թվականի նոյեմբերի 1-ին, բայց գրադարանի բոլոր մասնաշենքերը հասանելի են դարձել միայն 1998 թվականի ապրիլի 16-ին։

## Նկարագրություն
Գրադարանի հիմնական պահոցը գտնվում է Մուհամեդ Բելուիզադի (նախկին Բելկորտ) ծառուղում։ Շենքն ունի 13 հարկ, որից 6-ը օգտագործվում է ավելի քան 10 միլիոն հատոր գրքերի պահպանման համար։ Գրադարանի տարողունակությունը 2500 մարդ է։ Ազգային գրադարանն ունի 450 տեղ տարողունակությամբ չորս ընթերցարան, ընդհանուր մեծ ընթերցարան, կույրերի համար նախատեսված սրահ և մի քանի սրահներ գիտնականների աշխատանքի համար։ Ալժիրի ազգային գրադարանը չունի թվայնացված կատալոգ, իսկ վեբ կայքը անջատված է։

## Տես նաև
* Աշխարհի խոշորագույն գրադարանների ցանկ

## Ծանոթագրություններ

## Արտաքին հղումներ
* 
* Lajeunesse, M.; Sène, H. (2004). "Legislation for library and information services in French-speaking Africa revisited". The International Information & Library Review. 36 (4): 367. doi:10.1016/j.iilr.2004.03.002

Կատեգորիա:Ալժիրի մշակույթ
Կատեգորիա:Գրադարաններ այբբենական կարգով
Լա Մալբե

**Լա Մալբե** (), մունիցիպալիտետ Քվեբեկ նահանգի Շարլևուա–Էստ շրջանում։ Գտնվում է Սուրբ Լավրենտիոս գետի հյուսիսային ափին՝ Մալբեի գետաբերանի մոտ։ Նախկինում հայտնի է եղել Մյուրեյ–Բեյ անվամբ։

Տուրիզմի զարգացումն այս մարզում սկսվել է 1760 թվականից, երբ շոտլանդացի ֆեդերալներ Ջոն Նեյրնը և Մալքոլմ Ֆրեյզերն սկսել են իրենց կալվածքներում այցելուներ ընդունել։

## Պատմություն
մինի|Լա Մալբեն 1912 թվականին

1608 թվականին այս շրջան է այցելել Սամյուել դը Շամպլենը։ Նա ծովախորշում չի կարողացել գտնել համապատասխան նավամատույց իր նավի համար, այդ պատճառով էլ այն անվանել է *Մալլե Բայ* (ֆրանսերեն հնէաբանության՝ «վատ/վատ ծովածոց»), քանի որ տեղատվության ժամանակ ջուրը հետ էր քաշվել և նրա նավերը խրվում են ծանծաղուտի մեջ։

1761 թվականին բրիտանական բանակի երկու շոտլանդացի սպաներ տարվել էին այդ տարածքի գեղեցկութամբ, և նրանցից յուրաքանչյուրը փորձել էր կոնցեսիա ստանալ։ Ջոն Նեյրնը (1731-1802) կոնցեսիա է ստացել Մալբե գետի արևմտյան ափին, որը նա հետագայում անվանել է Մյուրեյ–Բեյ։ Մալքոլմ Ֆրեյզերին (1733-1815) կոնցեսիայի համար տրամադրվել է արևելյան հատվածը, որն դարձել է Մաունթ Մյուրեյ շրջանը։ Նրանք ծովածոցը, ավանը և գետը անվանափոխել են Մյուրեյ։

Մյուրեյ Բեյ շրջանում է գտնվել Տաֆտ ընտանիքի, այդ թվում նաև ԱՄՆ-ի նախագահ Ուիլյամ Տաֆտի ամառանոցը։

1957 թվականին Սենտ Էտեն դը Մյուրեյ Բեյը վերանվանվել է Սենտ Էտեն դը լա Մալբե։ Մեկ տարի անց գյուղը ստացել է քաղաքի կարգավիճակ՝ կոչվելով Լա–Մալբե։ Հետագայում նոր քաղաքին միացվել են գյուղական շրջաններ։

2018 թվականի հունիսին Մալբեի «Ֆերմոնտ Լե Մանուար Ռիշելե» հյուրանոցում տեղի է ունեցել Մեծ յոթնյակի երկրների 44-րդ գագաթնաժողովը։

## Սեյսմիկ վտանգ
մինի|Մանուար Ռիշելից տեսարան դեպի Մալբե
Լա Մալբեն գտնվում է Շարլևուա սեյսմիկ գոտում, որն Արևելյան Կանադայի առավել ակտիվ սեյսմիկ շրջանն է։ Լա Մալբեն առանձնանում է բացառիկ բարձր սեյսմիկ վտանգավորությամբ, թեև վերջին ժամանակներս տարածաշրջանում զգալի երկրաշարժեր չեն եղել։

## Ժողովրդագրություն
### Բնակչություն
Բնակչությունը՝ 8271 մարդ (ըստ 2016 թվականի մարդահամարի)։

### Լեզու
* Մայրենի լեզու․
**Անգլերենը՝ որպես առաջին լեզու – 0,4 %
**Ֆրանսերենը՝ որպես առաջին լեզու – 98,0 %
** Անգլերենը և ֆրանսերենը՝ որպես առաջին լեզու – 0 %
** Այլ լեզուներ – 1,6 %

## Պատկերասրահ

Պատկեր:Église La Malbaie.jpg|Մալբեի քաղաքային վարչության մոտ գտնվող եկեղեցին 
Պատկեր:Manoir Richelieu01.jpg|Ֆերմոնտ Լե Մանուար Ռիշելեն 


## Ծանոթագրություններ

Կատեգորիա:Կանադայի քաղաքներ
Կատեգորիա:Քվեբեկի քաղաքներ
Բեյրա (Մոզամբիկ)

**Բեյրա** ( — *ափ*), քաղաք և մավահանգիստ Մոզամբիկում։

Բեյրան Մոզամբիկի երկրորդ խոշորագույն քաղաքն է և Սոֆալա նահանգի վարչական կենտրոնը։ Քաղաքի նավահանգիստը երորրդն է բեռնաշրջանառությամբ, Մապուտուից և Նակալաից հետո։ Առկա է օդամանվակայան։ Բեյրայից դեպի Աֆրիկյան մայրցամաքի խորք ձգվում է Հարարեի երկաթուղային գիծը։

## Աշխարհագրություն և կլիմա
Բեյերան գտնվում է Մոզամբիկի կենտրոնական մասում, Հնդկական օվկիանոսի ափին, Մոզամբիկի նեղուցում։ Քաղաքը կառուցվել է Պունկվայի գետի դելտայի չորացած ճահճներում։ Կլիման այստեղ շոգ և չոր է, հատկապես ամռանը, հոկտեմբերից փետրվար։ Առկա է մալարիայի վտանգը։

## Պատմություն և տնտեսություն
1887 թվականին ներկայիս Բեյրայի վայրում կառուցվել է պորտուգալական ամրոց, որի շուրջը ձևավորվեց բնակչությունը։ 1891 թվականին այստեղ տեղակայվեց պորտուգալական Մոզամբիկի կազմակերպության գլխավոր գրասենյակը։ Միայն 1942 թվականին Բեյրայի կառավարում փոխանցվեց Պորտուգալիայի գաղությանի վարչությանը։ Մոզամբիկի անկախացումից հետո 1975 թվականին քաղաքի մերձակայքում տևական ժամանակ կատաղի մարտեր են տեղի ունեցել կառավարական ուժերի և ընդդիմադիր PEHAMO շարժման միջև, որոնք զգալի աջակցություն են ունեցել Բեյրութում և Սոֆալի շրջանում։ Այդ թվականներին՝ խորհրդային ազդեցության տարիներին Մոզամբիկում՝ Բեյրաում, ինչպես քաղաքում, այնպես էլ նավահանգիստում, խորհրդային մասնագետների կողմից զգալի շինարարություններ էին իրականացվում։
 
Քաղաքի տնտեսության հիմքում նավահանգիստի սպասարկումն է և առևտուրը։  Բեյրայի նավահանգստային կառույցները սպասարկում են ոչ միայն Սոֆալայի և Մոզամբիկի հարակից շրջանների կարիքները, այլև դրանց միջոցով տեղի է ունենում Զամբիայի, Զիմբաբվեի և Մալավիի հիմնական արտաքին առևտրաշրջանառությունը։ Քաղաքում կան նաև նաֆթամշակման և սննդի արդյունաբերության ձեռնարկություննե։

Բեյրայի տեսարժան վեայրերից է կաոթոլիկ տաճարը, որը կառուցվել է 20-րդ դարի սկզբին պորտուգալացիների կողմից։ Դա Աֆրիկա մայրցամաքում եվրոպացիների կողմից ստեղծված վիթխարի կառույցներից մեկն է։ Տաճարը կառուցված է նախկին պորտուգալական Սան-Գատանո ամրոցի քարերից, այստեղ տեղադրված 16-րդ դարի սկզբին։

Բեյրաում գործում է նաև Կաթլիկ համալսարան, որը կառուցվել է 1996 թվականին։

## Բնակչություն
Քաղաքի բնակչությունը 2008 թվականին գնահատվում է 439 264 մարդ։

## Հայտնի բնիկներ
* Միա Կոուտու — մոզամբիկի բանաստեղծ
* Թաշա դի Վաշկոնսելուշ — մոզամբիկականադական ծագումով ֆոտոմոդել և դերասանուհի
* Ժոզե Էդուարդո դուշ Սանտուշ − պորտուգալացի գրող

## Քույր քաղաքներ

## Ծանոթագրություններ

Կատեգորիա:Մոզամբիկի քաղաքներ
Միսրատա

**Միսրատա**, հնում՝ *Միսուրատա* (), քաղաք Լիբիայի հյուսիս-արևմուտքում, համանուն մունիցիպալիտետի մայրաքաղաքը։ Երկրի երրորդ ամենամեծ քաղաքն է Տրիպոլիից և Բենգազիից հետո։

Քաղաքը գտնվում է Էլ Բարք հրվանդանի մոտ՝ Միջերկրական ծովի ափին։

## Բնակչություն
Բնակչությունը՝ 259 056 մարդ (2010 թվականի տվյալներով)։

## Ստուգաբանություն
Միսրատայի անվանման սեմական ստուգաբանությունը կապված է այն հանգամանքի հետ, որ քաղաքը տեղակայված է փյունիկյան Կարթագենից դեպի արևելք։ «Արևելք» բառը՝ որպես վայրի անվան օգտագործումը տարածված է սեմական այլ լեզուներում, օրինակ՝ *Միշրաքը*՝ արաբերենով, *Մասրախը*՝ սաբեյական լեզվով և *Միզրախը*՝ հին եբրայերենով։

## Պատմություն
thumb|left|Միսրատյի գլխավոր մզկիթը
Ըստ տարբեր աղբյուրների՝ համաձայնություն չկա այն հարցի շուրջ, թե արդյոք քաղաքը հիմնադրվել է փյունիկեցիներ (3000 տարի առաջ), հին հռոմեացիների կամ մուսուլման նվաճողների կողմից (մ․թ․ա․ 7-րդ դար), և այն մասին, թե ինչ է եղել նրա հին անվանումը (*Տուբակտիս*, *Տուբակտ* կամ *Տուբարտիս*)):

### Քաղաքացիական պատերազմ
2011 թվականին Լիբիայում ապստամբության ժամանակ քաղաքը եղել է ընդդիամադիր ուժերի կենտրոններից մեկը։ Քաղաքն ակտիվորեն ռմբակոծվել է և մեծապես ավերվել։

## Տնտեսություն
### Արդյունաբերություն
Միսրատան երկրի կարևոր տնտեսական կենտրոնն է։ Քաղաքն ունի մետալուրգիական արդյունաբերություն, գազի վերամշակման գործարան, սննդի արդյունաբերության մի շարք ձեռանարկություններ, և տեքստիլ ձեռնարկություններ։

Քաղաքից արևելք է գտնվում *Libyan Iron and Steel Company* մետալուրգիական կոմբինատը, որը խոշորագույններից մեկն է արաբական երկներում։

### Տրանսպորտ
Քաղաքը տրանսպորտային հանգույց է, որտեղ միանում են առափնյա քաղաքները, ինչպես նաև ներքին շրջանները միացնող ճանապարհները։ Քաղաքից 10 կմ հեռավորության վրա տեղակայված է Քասր Ահմադի մեծ նավահանգիստը։

## Աշխարհագրական դիրք
Գտնվում է Էլ Բարկ հրվանդանի մոտ՝ Միջերկրական ծովի ափից 5 կմ հեռավորության վրա, Տրիպոլիից 210 կմ դեպի արևելք։

## Ծանոթագրություններ

## Գրականություն
* Густерин П. В. Города Арабского Востока. — М.: Восток—Запад, 2007. — 352 с. — (Энциклопедический справочник). — 2000 экз. — ISBN 978-5-478-00729-4

Կատեգորիա:Լիբիայի քաղաքներ
Միխայիլ Լիսենկո

**Միխայիլ Լիսենկո** (, ), ռուս դիվանագետ։

## Կենսագրություն
1977 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1977 թվականից զբաղվում է դիվանագիտական գործունեությամբ։ Տիրապետում է գերմաներեն, իսպաներեն և անգլերեն լեզուներին։

* 1977-1980, 1985-1986 թվականներին եղել է ԽՍՀՄ արտաքին գործերի նախարարության ԱՄՆ բաժանմունքի աշխատակից։
* 1980-1985 թվականներ՝ ԱՄՆ-ում ԽՍՀՄ դեսպանության աշխատակից։
* 1986-ից մինչև 1988 թվականը եղել է ԽՍՀՄ արտաքին գործերի նախարարի տեղակալի քարտուղարության աշխատակից։
* 1990 թվականից մինչև 1991 թվականը եղել է ԽՍՀՄ արտաքին գործերի նախարարության Կանադայի և ԱՄՆ-ի վարչության աշխատակից։
* 1992-1996 թվականներին եղել է Ռուսաստանի Դաշնության արտաքին գործերի նախարարության Հյուսիսային Ամերիկայի դեպարտամենտի տնօրենի տեղակալ, բաժանմունքի վարիչ։
* 1996-ից մինչև 2000 թվականը Կանադայում եղել է Ռուսաստանի Դաշնության դեսպանության խորհրդական-դեսպանորդ։
* 2000 թվականից մինչև 2001 թվականը եղել է Ռուսաստանի Դաշնության արտաքին գործերի նախարարության զինաթափման և անվտանգության հարցերով դեպարտամենտի տնօրենի տեղակալ։
* 2001 թվականից մինչև 2004 թվականը եղել է Ռուսաստանի Դաշնության արտաքին գործերի նախարարության զինաթափման և անվտանգության հարցերով դեպարտամենտի տնօրեն։
* 2004 թվականի հուլիսի 28-ից մինչև 2008 թվականի սեպտեմբերի 11-ը Նոր Զելանդիայում, Սամոայի Հանրապետությունում և Տոնգայի Թագավարությունում եղել է Ռուսաստանի Դաշնության արտակարգ և լիազոր դեսպան։

2008 թվականից մինչև 2014 թվականը եղել է "Росатом" ատոմային էներգիայի պետական միավորության միջազգային համագործակցության դեպարտամենտի տնօրեն։

## Դիվանագիտական աստիճան
* 1-ին դասի արտակարգ և լիազոր դեսպանորդ (1994 թվականի հունիսի 20)
* Արտակարգ և լիազոր դեսպան (2003 թվականի սեպտեմբերի 20)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Անտիոքոս Ա Կոմմագենացու դամբարան

**Անտիոք Ա թագավորի դամբարան**, ավելի հայտնի Նեմրութ լեռան վրա գտնվող սրբություն։ Ներառված է ՅՈՒՆԵՍԿՕ-ի համաշխարհային ժառանգության կայքի ռուսալեզու ցանկում՝ Նեմրութ լեռան վրա գտնվող հայկական Երվանդական արքայատոհմի Կոմմագենեի արքա Անտիոք Ա Կոմմագենցու դամբարան, որը գտնվում է Տավրոսի լեռներում, Թուրքիայի Ադիմյան թաղամասում։ Ծովի մակարդակից ունի 2150 մետր բարձրություն։

Նեմրութ լեռան վրա գտնվող համալիրը մի սրբավայր է, որը շրջապատված է 8-9 մետր բարձրությամբ հսկայական արձաններով։ Դամբարանի կենտրոնում լեռա գագաթին գտնվող  փոքր քարերի կույտն է, որն ոնի 49,8 մետր բարձրություն և 150 մետր լայնություն։    Այստեղ է գտնվում Անտիք Ա Կոմմագենցու հողաթումբը։ Ժայռոտ գագաթի եզրերը երեք կողմիվ վերածվել են տեռասների։

1882 և 1883 թվականին  հուշարձանը հետազոտվել է գերմանացի հնագետ Օտտո Փուխշտայնի և Կառլ Հումանի կողմից։

1987 թվականին լեռան գագաթին գտնվող հնագիտական տեղանքները ընդգրկված են ՅՈՒՆԵՍԿՕ-ի Համաշխարհային ժառանգության ցանկում։

## Հետաքրքիր փաստեր
* Նեմրութ սրբավայրի հուշակոթողները ցուցադրվել են Սամսարա (2001) ֆիլմի դրվագներից մեկում։

## Լուսանկարներ

Պատկեր:Mount Nemrut.jpg|Մի քանի արձաներ Նեմրութի սրբավայրից
Պատկեր:Nemrut national park (63).jpg
Պատկեր:Mount Nemrut 1.jpg
Պատկեր:Animals Nemrut dag temple.jpg|Արծվի և առյուծի արձաններ
Պատկեր:NemrudDagi.East.Zeus-Oromasdes.jpg|Զևս՝ Արամազդ կամ Օրմազդ
Պատկեր:Mithra&Antiochus.jpg
Պատկեր:Stone structure Nemrut dag temple.jpg
Պատկեր:Turkey nemrut dagi 1.jpg
Պատկեր:Nemrut dag temple view 2.jpg
Պատկեր:Nemrut Mountain Peak .JPG|Նեմրութ լեռան գագաթը Անտիոք Ա-ի ենթադրյալ դամբարանն է
Պատկեր:Mount Nemrut 2134m From Northeast.JPG|Նեմրութ լեռը հյուսիս-արևելքից


## Ծանոթագրություններ

## Գրականություն
* Humann, Puchstein, «Reisen in Kleinasien und Nordsyrien» (Berlin, 1890).
* Friedrich Karl Dörner: *Der Thron der Götter auf dem Nemrud Dag. Kommagene — das große archäologische Abenteuer in der östlichen Türkei*. 3. Auflage. Lübbe, Bergisch Gladbach 1987, ISBN 3-7857-0277-9.
* *Nemrud Dağ. Neue Methoden der Archäologie* (Begleitheft zur Sonderausstellung «Nemrud Dağ — Neue Methoden der Archäologie» des Westfälischen Museums für Archäologie und des Westfälischen Museumsamtes, Münster). Westfälisches Museum für Archäologie Münster 1991, ISBN 3-927204-09-9.
* Donald H. Sanders (Hrsg.): *Nemrud Daği. The hierothesion of Antiochus I of Commagene. Results of the American excavations dir. by Theresa B. Goell*. Eisenbrauns, Winona Lake, Ind. 1996, ISBN 1-57506-015-9.
* Helmut Waldmann: *Aufsätze zu Religionsgeschichte und Theologie.* Kapitel XIV *[http://w210.ub.uni-tuebingen.de/volltexte/2002/505/pdf/Rel_complete.pdf Der Nemrud Dağ, seine Terrassen und das indische Somaopfer].* Verlag der Tübinger Gesellschaft, Tübingen 1996, S. 142—163
* 

## Արտաքին հղումներ
* Гора Немрут. Гробница Антиоха I Теоса из Коммагены. Фотографии.
* İnternational Nemrud Foundation
* Commagene Nemrud Conservation Development Pragramme 
* 

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Թուրքիայում
Վիկտոր Իսակով

**Վիկտոր Իսակով** (, ), ռուս և խորհրդային դիվանագետ, պատմական գիտությունների թեկնածու։

## Կենսագրություն
1956 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1956 թվականից զբաղվում է դիվանագիտական գործունեությամբ։

* 1956-1960, 1963-1967, 1971-1977 թվականներին ԱՄՆ-ում եղել է ԽՍՀՄ դեսպանության աշխատակից։
* 1977-1978 թվականներին եղել է ԽՍՀՄ արտաքին գործերի նախարարության ԱՄՆ բաժանմունքի բաժնի վարիչ։
* 1978-ից մինչև 1983 թվականը եղել է ԽՍՀՄ արտաքին գործերի նախարարության ԱՄՆ բաժանմունքի բաժնի վարիչի տեղակալ։
* 1983 թվականից մինչև 1986 թվականը ԱՄՆ-ում եղել է ԽՍՀՄ դեսպանության խորհրդական-դեսպանորդ։
* 1986 թվականի սեպտեմբերի 5-ից մինչև 1988 թվականի հուլիսը Բրազիլիայում եղել է ԽՍՀՄ արտակարգ և լիազոր դեսպան։
* 1988 թվականի օգոստոսի 26-ից մինչև 1991 թվականի նոյեմբերը Հնդկաստանի Հանրապետությունում եղել է ԽՍՀՄ արտակարգ և լիազոր դեսպան։
* 1992 թվականի փետրվարից մինչև 1996 թվականի սեպտեմբերը եղել է Ռուսաստանի Դաշնության արտաքին գործերի նախարարության հատուկ հանձնարարությունների դեսպանորդ, Լիտվայի հետ բանակցությունների ժամանակ եղել է Ռուսաստանի Դաշնության պետական պատգամավորության ղեկավար։
* 1996 թվականի սեպտեմբերի 20-ից մինչև 1999 թվականի օգոստոսը Մալթայի Հանրապետությունում եղել է Ռուսաստանի Դաշնության արտակարգ և լիազոր դեսպան։

1999 թվականից թոշակառու է։ Արժանացել է մի շարք պետական մրցանակների։

## Դիվանագիտական աստիճան
* Արտակարգ և լիազոր դեսպան

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատմական գիտությունների թեկնածուներ
Վահրամ Թաթիկյան

**Վահրամ Շահենի Թաթիկյան** (), բանաստեղծ, արձակագիր, գորգագետ, երգահան, Հայաստանի գրողների միության անդամ։

## Կենսագրություն
Վահրամ Թաթիկյանը ծնվել է 1949 թվականի նոյեմբերի 14-ին՝ Երևանում։ Նա արձակագիրներ Շահեն Թաթիկյանի և Շաքե Վարսյանի որդին է։ Ավարտել է Երևանի պետական համալսարանի պատմության ֆակուլտետի հնագիտության բաժինը` մասնագիտանալով հայ արվեստի պատմության մեջ։ 1974 թվականից աշխատել է Հայաստանի գիտությունների ազգային ակադեմիայի արվեստի ինստիտուտում։ Գորգագիտությանը նվիրված բազմաթիվ գիտական հոդվածների և հրապարակումների հեղինակ է, ինչպես նաև ավելի քան քսան գորգերի էսքիզների, որոնք գործվել ու պահվում են տարբեր հավաքածուներում։ Հեղինակել է նաև հարյուրավոր երգեր ու տարբեր լուսանկարներ։

1977 թվականին դարձել է Հայաստանի գրողների միության (ՀԳՄ) անդամ։

Վահրամ Թաթիկյանը 1988 թվականին մասնակցել է Արցախյան շարժմանը։ 1981 թվականին հրատարակվել են նրա «Հայկական գորգարվեստ» և «Քառասուն երգ կամ երկու համերգ ձեզ համար» գրքերը։

## Ծանոթագրություններ

## Արտաքին հղումներ
*Արձակագիր Վահրամ Թաթիկյանն այսօր դարձավ 68 տարեկան
*Татикян Ваграм Шагенович

Կատեգորիա:ԵՊՀ շրջանավարտներ
Կատեգորիա:Հայ արձակագիրներ
Կատեգորիա:Հայ բանաստեղծներ
Կատեգորիա:Հայ երգահաններ
Կատեգորիա:Հայաստանի գրողների միության անդամներ
Միք Թեյլոր

**Միք Թեյլոր** (անգլ. *Mick Taylor*, իսկական անունը **Մայքլ Քեվին Թեյլոր**, անգլ. *Michael Kevin Taylor*,), բրիտանացի երաժիշտ, կիթառահար։ Առավել հայտնի է որպես *John Mayall & the Bluesbreakers (1966-69) և [[The Rolling Stones]] (1969-74)* բլյուզ-ճակատագրական խմբի մասնակից։ Ռոք-ն-ռոլի փառքի սրահի անդամ։ Բրիտանական *Classic Rock* ամսագրի գնահատականներով՝ բոլոր ժամանակների մեծագույն կիթառահարներից մեկը։

## Վաղ տարիներ
Միք Թեյլորը ծնվել է 1949 թվականի հունվարի 17-ին Հերթֆորդշիր կոմսության Ուելվին Գարդենում։

1966 թվականին 16 տարեկանում առաջին անգամ նվագել է Ջոն Մեյոլի համերգին՝ փոխարինելով խմբից հեռացած Էրիկ Քլեփթոնին։ Սակայն խմբի մշտական անդամ է դարձել Փիթեր Գրինը։

1967 թվականին Փիթեր Գրինը լքեց խումբը սեփական խումբը՝ *Fleetwood Mac-ը* ստեղծելու համար, իսկ Միք Թեյլորը դարձավ *John Mayall & the Bluesbreakers-ի* մասնակիցը։ Նրա մասնակցությամբ ձայնագրվել է մեկ ստուդիական ալբոմ՝ *Crusade*։

## Աշխատանքը ''Rolling Stones-ում''
1969 թվականին Միքի կարիերայում կտրուկ շրջադարձ կատարեց։ Արդեն այդ ժամանակ հայտնի *Rolling Stones* խմբից լքեց նրա հիմնադիր Բրայան Ջոնսը։ Դրանից կարճ ժամանակ անց նա մահացել է՝ խորհրդավոր հանգամանքներում խեղդվելով լողավազանում։ Ռոլինգներն արդեն սկսել են աշխատել *Let It Bleed* ալբոմի վրա և նրանց պահանջվել է բարձր մակարդակի կիթառահար։ Միք Ջագերը խորհուրդ է տվել Ջոն Մեյոլին, իսկ նա խորհուրդ է տվել Միք Թեյլորին։ Այսպես Թեյլորը մասնակցել է *Let it Bleed* ալբոմի ձայնագրությանը, դեռ որպես հյուր երաժիշտ։ Թեյլորի վիրտուոզ խաղն այնքան է տպավորել Ջագերին, որ նա նրան առաջարկել է մշտական տեղ *Rolling Stones-ի* կազմում։ Նույն 1969 թվականին Հայդ-պարկում կայացած հանրահայտ համերգին Թեյլորը առաջնաելույթ է ունեցել խմբի կազմում։

*Rolling Stones-ի* կազմում Միք Թեյլորը երկար չէր՝ 1969 թվականից մինչև 1974։ Այդ ընթացքում ձայնագրվել են ռոլինգների լավագույն ալբոմները՝ *Sticky Fingers-ը (1971-ին)*, *Exile on Main St-ը (1972* ), *Goats Head Soup-ը* *(1973)* *և It ' s Only Rock and Roll (1974)։* Բացի այդ, Միք Թեյլորը մասնակցել մի քանի երգերի ձայնագրություններին, որոնք հետագայում տեղ են գտել *Tattoo You* ալբոմում, որը թողարկվել է 1981 թվականին։

## Երաժշտական գործունեություն ''Rolling Stones-ից'' հետո
1995թ. սեպտեմբերին առաջին անգամ ելույթ ունեցավ Կիևում։ Համերգը կայացել է Ուկրաինական Տան երաժշտական ցուցահանդես-տոնավաճառի շրջանակներում։

## Մասնակցություն այլ երաժիշտների նախագծերին
Ակվարիում «Նավգատոր» 1995 թվականում։

*Keef Hartley Band «The Battle Of North West Six»* 1969 թվականում։

## Սկավառակագրություն
*John Mayall & the Bluesbreakers-ի* կազմում

* *1967: Crusade*

*The Rolling Stones-ի* կազմում

* *1969: Let It Bleed*
* *1971: Sticky Fingers*
* *1972: Exile on Main St.*
* *1973: Goats Head Soup*
* *1974: It’s Only Rock ’n’ Roll*
* *1981: Tattoo You*

## Ծանոթագրություններ

Կատեգորիա:Բրիտանացի երաժիշտներ
Կատեգորիա:Անգլիացի կիթառահարներ
Կատեգորիա:Բլյուզ կիթառահարներ
Կատեգորիա:Բրիտանացի ռոք երաժիշտներ
Նիկոլայ Լոգինով

**Նիկոլայ Լոգինով** (, ), ռուս դիվանագետ։

## Կենսագրություն
1958 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1958 թվականից զբաղվել է դիվանագիտական գործունեությամբ։

* 1958-1960 թվականներ՝ Բիրմայում ԽՍՀՄ դեսպանության աշխատակից։
* 1960-1968 թվականներին եղել է ԽՍՀՄ արտաքին գործերի նախարարության կենտրոնական համակարգի աշխատակից։
* 1968 թվականից մինչև 1974 թվականը Նյու Յորքում եղել է ՄԱԿ-ի ԽՍՀՄ մշտական ներկայացության  աշխատակից։
* 1974-ից մինչև 1976 թվականը եղել է ԽՍՀՄ արտաքին գործերի նախարարության կենտրոնական համակարգի աշխատակից։
* 1976 թվականից մինչև 1990 թվականը եղել է Խորհրդային Միության կոմունիստական կուսակցության բաժանմունքի աշխատակից։
* 1990 թվականի օգոստոսի 24-ից մինչև 1994 թվականի հոկտեմբերը 5-ը Սինգապուրում եղել է Ռուսաստանի Դաշնության արտակարգ և լիազոր դեսպան։

1995 թվականից թոշակառու է եղել։

Հուղարկավորվել է Մոկվայում գտնվող Կունցևի գերեզմանատանը։

## Անձնական կյանք
Ամուսնացած է եղել, ունեցել է երկու երեխա։

## Դիվանագիտական աստիճան
* Արտակարգ և լիազոր դեսպան (1990 թվականի օգոստոսի 24)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Ջոն Շիբան

**Ջոն Շիբան** (, ), ամերիկացի սցենարիստ և պրոդյուսեր։ Նա աշխատել է «Գաղտնի նյութեր» գիտաֆանտաստիկ հեռուստասերիալի, նրա սփին-օֆֆի, «Միայնակ սլաքներ» և այլ սերիալների վրա՝ ինչպես օրինակ «Աստղային ճանապարհ։ Էնթերփրայզ», «Սմոլվիլի գաղտնիքը», «Գերբնական», «Լեգենդ փնտրողի մասին», «Ամբողջ ծանրությամբ» և «Վամպիրի օրագրերը»։

1997 թվականին նա առաջադրվել է Էմմի-ի դրամատիկական սերիալի լավագույն սցենարի համար՝ «Գաղտնի նյութեր», «Հիշիր մահվան մասին» էպիզոդի վրա իր աշխատանքի համար։ Անվանակարգը կիսել է սցենարիստներ Քրիս Քարթերի, Ֆրենկ Սպոտնիցի և Վինս Գիլիգանի հետ։ 1998 թվականին Շիբանը Էմմի մրցանակի անվանակարգը կիսել է «Գաղտնի նյութեր» հեռուստասերիալի պրոդյուսերական թիմի հետ՝ որպես լավագույն դրամատիկ սերիալ։ 2009 թվականին Շիբանը վերամիավորվեց Գիլիգանի հետ՝ Գիլիգանի «Ամբողջ ծանրությամբ» սերիալի երկրորդ սեզոնի սցենարիստ/պրոդյուսեր աշխատելու համար։ 2010 թվականին Շիբանը ներկայացվել է ԱՄՆ սցենարիստների գիլդիայի մրցանակին «Ֆենիքս» դրվագային դրամայի համար։ Շիբանը և սցենարիստների կազմը նաև կիսել են WGA մրցանակի լավագույն դրամատիկ սերիալ անվանակարգը երկրորդ սեզոնի վրա կատարված աշխատանքի համար։ Երրորդ սեզոնում Շիբանը վերադարձել է «Ամբողջ ծանրությամբ»-ի թիմին որպես խորհրդատու պրոդյուսեր և հեռացել երրորդ սեզոնի վերջում։ 2010 թվականի օգոստոսին Շիբանը հաստատվել է որպես «Տորչվուդ», «Տորչվուդ։ հրաշքի օր» սերիալի չորրորդ սեզոնի սցենարիստ։ 2011 թվականին, Շիբանը միացել է հեռուստատեսային «Դժոխք անիվների վրա» սերիալին, որպես գործադիր պրոդյուսեր և սցենարիստ։ Սակայն 2012 թվականի նոյեմբերին շոուի ստեղծողները՝ Ջո և Թոնի Գեյթոնները, որոշել են այլևս չմասնակցել ամենօրյա արտադրությանը։ Շիբանին  համարում էին լավ թեկնածու նրանց փոխարինելու համար, սակայն նա հայտարարեց, որ նույնպես լքում է սերիալը։

## Ֆիլմոգրություն
### «Գաղտնի նյութեր»

### «Տորչվուդ։ հրաշքի օր»

### «Դժոխք անիվների վրա»

## Ծանոթագրություններ

Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Նինա Ջաղինյան

**Նինա Ջաղինյան** (), թարգմանչուհի, բանասիրական գիտությունների թեկնածու, թարգմանչուհի, դոցենտ, PSE ծրագրի ակադեմիական խմբի անդամ, «Մտավորական կանայք» հասարակական կազմակերպության հիմնադիր նախագահ, ՀԳՄ և ՀԺՄ անդամ։

## Կենսագրություն
Նինա Ջաղինյանը ծնվել է 1953 թվականի նոյեմբերի 18-ին՝ Լոռվա Կիրովական քաղաքում (Վանաձոր)։ Սովորել է Երևանի Վալերի Բրյուսովի անվան պետական լեզվաբանական համալսարանի անգլիական ֆակուլտետում։ Այժմ որպես անգլերեն լեզվի ավագ դասախոս, աշխատում է Վանաձորի Թումանյանի անվան պետական մանկավարժական ինստիտուտի (ՎՊՄԻ) օտար լեզուների ամբիոնում։

Նինա Ջաղինյանը IREX կազմակերպության գիտամանկավարժական բարեփոխումների շրջանակներում գործող PSE ծրագրի ակադեմիական խմբի անդամ է ու մանկավարժ-վերապատրաստող։ Նա նաև «Մտավորական կանայք» հասարակական կազմակերպության հիմնադիր նախագահն է։ Սերտորեն համագործակցում է «Խաղաղության կորպուս» ամերիկյան կազմակերպության հետ։

Հայաստանի ժուռնալիստների միության (ՀԺՄ) անդամ է։

2007 թվականից դարձել է Հայաստանի գիտութունների միության (ՀԳՄ) անդամ։

Նինա Ջաղինյանը հեղինակել է մի շարք գիտական հոդվածներ, ինչպես նաև ուսումնամանկավարժական ձեռնարկներ։ Նա նաև երաժշտություն է հորինում։

Նինան հանդես է եկել անհատական ցուցահանդեսներով։

## Թարգմանություններ
2006 թվականին Նինա Ջաղինյանը անգլերենից թարգմանել է Էռնեստ Հեմինգուեյի «Այնտեղ, ուր մաքուր է ու լուսավոր» գիրքը։

2012 թվականի հունվարի 10-ին նա անգլերենից հայերեն է թարգմանել Վիլյամ Սարոյանի «Վերջին բառը սեր էր» պատմվածքը։ Այն տպագրվել է «Սիմ» տպագրատանը։

2016 թվականին թարգմանել է Էռնեստ Հեմինգուեյի «Ծերունին և ծովը» վիպակը։

## Ծանոթագրություններ

## Արտաքին հղումներ
*Նինա Ջաղինյան 

Կատեգորիա:1953 ծնունդներ
Կատեգորիա:Բանասիրական գիտությունների թեկնածուներ
Կատեգորիա:ԵՊԼՀ շրջանավարտներ
Կատեգորիա:Հայ թարգմանիչներ
Կատեգորիա:Հայաստանի գրողների միության անդամներ
Կատեգորիա:Հայաստանի ժուռնալիստների միության անդամներ
Կատեգորիա:Նոյեմբերի 18 ծնունդներ
Կատեգորիա:Վանաձոր քաղաքում ծնվածներ
Եվգենի Լուկյանով

**Եվգենի Լուկյանով** (, ), ռուս պետական գործիչ և դիվանագետ։

## Կենսագրություն
1974 թվականին ավարտել է Սանկտ Պետերբուրգի պետական համալսարանը՝ «անգլերեն լեզու և գրականություն» մասնագիտությամբ։ 1974 թվականից զբաղվում է դիվանագիտական գործունեությամբ։ Տիրապետում է ֆրանսերեն և անգլերեն լեզուներին։

* 1974-1981 թվականներ՝ «Импульс» ընկերության ինժեներ-թարգմանիչ։
* 1981-1984 թվականներին եղել է ԽՍՀՄ լրագրողների միության Լենինգրադյան բաժանմունքի ղեկավարության քարտուղարի տեղակալ։
* 1984-ից մինչև 1990 թվականը ԽՍՀՄ արտաքին գործերի նախարարությունում զբաղվել է դիվանագիտական գործունեությամբ։
* 1987 թվականից մինչև 1990 թվականը Լենինգրադի ԽՍՀՄ արտաքին գործերի նախարարության ներկայացուցչի տեղակալ։
* 1990 թվականից մինչև 1991 թվականը եղել է «Պետական էրմիտաժ» թանգարանի ներքին կապերի տնօրենի տեղակալ։
* 2010 թվականի դեկտեմբերի 26-ից Ռուսաստանի Դաշնության անվտանգության խորհրդի քարտուղարի օգնական։
* 2012 թվականի մարտի 23-ից մինչև 2016 թվականի դեկտեմբերի տասը եղել է Ռուսաստանի Դաշնության անվտանգության խորհրդի քարտուղարի տեղակալ։
* 2016 թվականի դեկտեմբերի 15-ից համարվում է Լատվիայում Ռուսաստանի Դաշնության արտակարգ և լիազոր դեսպան։

## Անձնական կյանք
Ամուսնացած է, ունի մեկ դուստր և մեկ որդի։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2007 թվականի դեկտեմբերի 13)
* 1-ին դասի արտակարգ և լիազոր դեսպանորդ (2009 թվականի մայիսի 7)
* Արտակարգ և լիազոր դեսպան (2018 թվականի հունիսի 13)

## Ծանոթագրություններ

## Արտաքին հղումներ
* Посол знает, что делать

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս դիվանագետներ
Կատեգորիա:Ռուս պետական գործիչներ
Կատեգորիա:Սանկտ Պետերբուրգի պետական համալսարանի շրջանավարտներ
Աստվա՜ծ, օգնիր աղջկան

**«Աստվա՜ծ, օգնիր աղջկան»,** ռեժիսոր Ստյուարդ Մենդոկի (Stuart Murdoch) բրիտանական Երաժշտական ֆիլմ, պատմում է իր հուզական խնդիրների պատճառով բուժման կուրս անցնող Եվայի մասին։ Ֆիլմի պրեմիերան կայացել է 2014 թվականի հունվարի 18-ին՝ Սանդենս (Sundance) կինոփառատոնում։ Sundance Film փառատոնում պրեմիերայից հետո, Amplify-ն ձեռք բերեց ֆիլմի տարածման իրավունք։ Այն թողարկվել է 2014 թվականի սեպտեմբերի 5-ին՝ ԱՄՆ-ում։

## Սյուժե
Եվան դուրս է գալիս հոգեբուժարանից, որտեղ անց էր կացնում նյարդային անորեքսիայի դեմ բուժման կուրսեր, և ուղևորվում Գլազգո, հույսով, որ կդառնա երաժիշտ։ Համերգին նա հանդիպում է փրկարար և սկսնակ կոմպոզիտոր Ջեյմսին։ Նա ծանոթացնում է իր աշակետուհի Կեսսի հետ, որը կիթառ էր նվագում։ Եվ այդ երեքը դառնում են ընկերներ։

Ջեյմսը հավատացնում է Եվային, որ նրա երգերը ավելի լավ կհնչեն բաս-կիթառով և թմբուկներով։ Նրանք կազմում են God Help the Girl խումբը։ Ջեյմսը իմանում է Եվայի և Անտոնի հարաբերությունների մասին և նրա համար դառնում օտար։ Զգալով միայնության զգացումը Եվան ընդունում է թմրամիջոցներ և վերադառնում հիվանդանոց։

Նա ասում է Ջեյմսին, որ պլանավորում է ընդունվել Լոնդոնում գտնվող երաժշտական քոլեջ, և նրանք հաշտվում են։ Այն բանից հետո, երբ խումբը կատարում է իր եզրափակիչ համերգը, ռադիոկայանը հաղորդում է Եվայի ձայներիզը։ Հաջորդ օրը Եվան ուղևորվում է Լոնդոն։

## God Help the Girl նախագիծ
Այս ֆիլմը Ստյուարդ Մերդոկի «God Help the Girl» նախագծի մի մասն է, որը իր մեջ ներառում է իր խմբի՝ Belle & Sebastian և տարբեր ոկալիստների համերգները և ստուդիական ձայնագրությունները։ Սա, որպես ռեժիսոր և սցենարիստ, Մեդոկի դեբյուտն էր։ Նա ավելի ճանաչված է որպես ինդի փոփ ուղղության երգիչ և երաժիշտ, նրա խումբը ամենահայտնի խմբերից է Շոտլանդիաում։ Նախագծի մտահաղացումը ծնվել էր դեռևս 2004 թվականին, հենց այդ ժամանակ էլ սկսվեցին ոկալիստների փնտրտուքները։ Գլխավոր բացահայտումը Կետրին Այրտոնն էր, աշխատանքը նրա հետ սկսվեց 2005 թվականին, 2009 թվականին նույնանուն ֆիլմով ձայնասկավառակում նա կատարել է 14-ից 10 երգ։ Ֆիլմի նկարահանումները տեղի են ունեցել 2012 թվականին Գլազգոում։

## Դերերում
*Էմիլի Բրաունինգ՝ Եվա 
*Օլլի Ալեքսանդեր՝ Ջեյմս
*Հաննա Մյուրեյ՝ Կեսսի
*Պիեր Բուլանժեր՝ Անտոն

## Քննդատների արձագանքներ
Ֆիլմը լավ ընդունվեց, 63 արձագանքից 43-ը դրական էին (Rotten Tomatoes վարկանիշը՝ 68 %): Չնայած դրան դրամարկղային շահույթը 1 850 000 դոլար բյուջեի պայմաններում կազմեց ընդամենը 101 542 դոլար։

## Մրցանակներ
* Սանդենս կինոփառատոնի ժյուրիի հատուկ մրցանակը լավագույն դերասանական կազմի համար
* Եվրոպական պրեմիերան կայացել է Բեռլինյան կինոփառատոնում, որտեղ այն առաջադրվել է որպես լավագույն ֆիլմ

## Հետաքրքիր փաստեր
Կեսսիի դերում ընտրվել էր Էլ Ֆենինգը, բայց նա ստիպված էր հրաժարվել նկարահանումների անհամատեղելի գրաֆիկի պատճառով։ Ավելի ուշ նրան փոխարինեց Հաննա Մյուրեյը։

«Pretty Eve in the tub» երգի ժամանակ, երբ երիտասարդների հերթ էր գոյացել, նրանց մեջ կարելի է նկատել Հաննա Մյուրեյին փակցված բեղերով։

## Ծանոթագրություններ

## Արտաքին հղումներ
* us.godhelpthegirl.com 
* 

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական ռոմանտիկ ֆիլմեր
Վիկտոր Կարպով

**Վիկտոր Կարպով** (, ), ռուս դիվանագետ, քաղաքական և պետական գործիչ, 1990-1991 թվականների ԽՍՀՄ արտաքին գործերի նախարարի տեղակալ։

## Կենսագրություն
1951 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1951 թվականից զբաղվել է դիվանագիտական գործունեությամբ։

* 1958-1962 թվականներ՝ եղել ԽՍՀՄ արտաքին գործերի նախարարության կենտրոնական համակարգի աշխատակից։ ԽՍՀՄ արտաքին գործերի նախարարության ներքաղաքական տեղեկության վարչության առաջին քարտուղար։
* 1962-1966 թվականներին ԱՄՆ-ում եղել է ԽՍՀՄ դեսպանության խորհրդական։
* 1966 թվականից մինչև 1980 թվականը եղել է ներքաղաքական միջոցառումների կազմակերպման վարչության խորհրդական։
* 1980 թվականից մինչև 1985 թվականը եղել է ԽՍՀՄ արտաքին գործերի նախարարության հատուկ հանձնարարությունների դեսպանորդ։
* 1985-1990 թվականներին եղել է ԽՍՀՄ արտաքին գործերի նախարարության կոլեգիայի անդամ, զինաթափման և զենքի սահմանափակման խնդիրներով վարչության պետ։ Լինելով այդ պաշտոնին՝ ակտիվ մասնակցել է խորհրդային-ամերիկյան բազմաթիվ բանակցություններ, որոնց թվում ատոմային ռումբի լիկվիդացիայի հարցերով։
* 1990 թվականից մինչև 1991 թվականը եղել է ԽՍՀՄ արտաքին գործերի նախարարի տեղակալ։
* 1991- թվականից մինչև 1997 թվականը Ռուսաստանի Դաշնության արտաքին գործերի նախարարության զինաթափման հարցերով դեպարտամենտում զբաղեցրել է ավագ խորհրդականի պաշտոնը։

## Դիվանագիտական աստիճան
* Արտակարգ և լիազոր դեսպան

## Ծանոթագրություններ

## Արտաքին հղումներ
* Посол знает, что делать

Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Դիվանագետներ այբբենական կարգով
Կատեգորիա:Լենինի շքանշանի ասպետներ
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Կատեգորիա:Ռուս պետական գործիչներ
Կատեգորիա:Ռուս քաղաքական գործիչներ
Սաբեյական լեզու

**Սաբեյական լեզու** (ISO 639-3: xsa), երբեմն սխալմամբ նույնացվում են հիմյարիտի հետ`սաբեների հնագույն լեզվի հետ, որը օգտագործվել է մ.թ.ա. առաջին հազարամյակի սկզբից մինչև մ.թ.ա․ 6-րդ դարի երկրորդ կեսը՝ ժամանակակից Եմենի տարածքի զգալի մասում։ Սաբեյական լեզուն՝ որպես հեյարիկ նշանակելը այնքան էլ ճիշտ չէ, քանի որ այն հեյարիացիների մայր լեզուն չէր, որոնք այնուամենայնիվ օգտագործում էին որպես իրենց պաշտոնական լեզու։ Սաբեյական լեզուն պատկանել է աֆրոասիական ընտանիքի սեմական խմբի՝ հին սեմա-քամյան լեզվաընտանիքի լեզուների ենթախմբին։

Օգտագործվել է հարավ-արաբական գիր։

Այս լեզվով ամենահին հայտնի արձանագրությունը թվագրվում էր մ.թ.ա. առաջին հազարամյակի սկզբով։ Ինչպես մյուս սեմական լեզուների մեծ մասում, այնպես էլ սաբեյական գրի մեջ օգտագործվում են միայն բաղաձայնների խորհրդանիշերը (գրավոր)։

Գեեզ լեզուն այլևս չի համարվում սաբեյականի կամ հարավարաբական լեզվի ձև, ինչպես նախկինում էր ենթադրվում, չնայած Եթովպիայի սաբեական գաղութացումն անկասկած հիմք է ստեղծել եթովպիական գրի ստեղծման համար։

## Ծանոթագրություններ

Կատեգորիա:Եմենի լեզուներ
Կատեգորիա:Մեռած լեզուներ
Կատեգորիա:Սեմական լեզուներ
Սերգեյ Կրյուկով

**Սերգեյ Կրյուկով** (, ), ռուս դիվանագետ։

## Կենսագրություն
1982 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1982 թվականից զբաղվել է դիվանագիտական գործունեությամբ։ Տիրապետել է ֆրանսերեն և անգլերեն լեզուներին։

* 1997 թվականից մինչև 2001 թվականը Մադագասկարում եղել է Ռուսաստանի Դաշնության դեսպանության խորհրդական։
* 2003 թվականից մինչև 2007 թվականը եղել է Ռուսաստանի Դաշնության արտաքին գործերի նախարարության Աֆրիկայի դեպարտամենտի տնօրենի տեղակալ։
* 2007 թվականի սեպտեմբերի 14-ից մինչև 2010 թվականի դեկտեմբերի 15-ը Զիմբաբվեում եղել է Ռուսաստանի Դաշնության արտակարգ և լիազոր դեսպան։
* 2008 թվականի փետրվարի 6-ից մինչև 2010 թվականի դեկտեմբերը 15-ը Մալավիում եղել է Ռուսաստանի Դաշնության արտակարգ և լիազոր դեսպան։
* 2011 թվականի փետրվարից մինչև 2014 թվականի օգոստոսը եղել է Ռուսաստանի Դաշնության արտաքին գործերի նախարարության Աֆրիկայի դեպարտամենտի տնօրեն։
* 2014 թվականի օգոստոսի 6-ից Սենեգալում և Գամբիայում եղել է Ռուսաստանի Դաշնության արտակարգ և լիազոր դեսպան։

Մահացել է 2019 թվականի հունիսի 11-ին Դաքարում՝ 60 տարեկան հասակում։

## Անձնական կյանք
Ամուսնացած էր, ունեցել է մեկ դուստր և մեկ որդի։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2006 թվականի ապրիլի 11)
* 1-ին դասի արտակարգ և լիազոր դեսպանորդ (2010 թվականի մայիսի 5)
* Արտակարգ և լիազոր դեսպան (2016 թվականի փետրվարի 10)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Բիլ Ուայմեն

**Բիլ Ուայմեն** (, իրական անունը՝ **Վիլյամ Ջորջ Փերքս**, անգլ.՝ *William George Perks*, ), բրիտանացի բաս-կիթառահար, 1962-1993 թվականներին եղել է *[[The Rolling Stones]]* խմբի անդամ։ 1997 թվականին սկսել է հանդես գալ սեփական *Bill Wyman's Rhythm Kings* խմբի հետ։

Ուայմենը օրագիր է վարում այն ժամանակից ի վեր, երբ Երկրորդ համաշխարհային պատերազմի ժամանակ դեռ երեխա էր։ Այդ նշումները շատ օգտակար են եղել նրա համար յոթ գիրք գրելիս, որոնք վաճառվել են երկու միլիոն օրինակով։ Ընդհանրապես, *Wyman-ը* բազմակողմանի տաղանդավոր է։ Արվեստի հանդեպ սիրո շնորհիվ հմտացել է լուսանկարչության բնագավառում, ինքը գնահատվել է համաշխարհային պատկերասրահներում։ Հետաքրքիր է նաև, որ վաղ տարիներին միջոցների բացակայությունը Ուայմենին ստիպել է ստեղծել իր սեփական բաս կիթառը։ Բիլը սիրողական հնագետ է և սիրում է հին իրեր։ Այս առիթով *[[Թայմս|The Times]]* պարբերականը նամակ է հրապարակել նրա հոբբիի մասին (ուրբաթ, 2007 թվականի մարտի 2)։ Բիլը նաև մշակել և վաճառում է իր ստորագրությամբ մետաղական դետեկտորներ, որոնք նա օգտագործել է անգլիական գյուղական վայրերում մասունքներ գտնելու համար (սկսած Հռոմեական կայսրության դարաշրջանից)։ Որպես գործարար՝ նա մի քանի հաստատությունների սեփականատեր է, այդ թվում՝ հայտնի Սթիկի Ֆինգերս սրճարանը, ռոքնռոլային բիստրոն։

## Սկավառակագրություն
*Սոլո ալբոմներ*

* *1974 — Monkey Grip (UK #39 [1 wk], US #99 [11 wks])*
* *1976 — Stone Alone (US #166 [5 wks])*
* *1982 — Bill Wyman (UK #55 [6 wks])*
* *1985 — Willie & The Poor Boys (US #96 [12 wks])*
* *1992 — Stuff (October 1992 in Japan and Argentina only, 2000 UK)*
* *2002 — A Stone Alone: The Solo Anthology 1974—2002 (UK)*
* *2015 — Back To Basics*

*Bill Wyman’s Rhythm Kings*

* *Struttin' Our Stuff (October 1997)*
* *Anyway The Wind Blows (February 1999)*
* *Groovin' (May 2000) UK #52 [3 wks]*
* *Double Bill (May 2001) UK #88 [2 wks]*
* *Just For A Thrill (May 2004) UK #149 [1 wk]*

*Սինգլներ*

* (Si, Si) Je Suis Un Rock Star (July 1981) UK #14 [9 wks]
* A New Fashion (March 1982) UK #37 [4 wks]
* Baby Please Don’t Go (June 1985) US Mainstream Rock #35 [7 wks]

## Ծանոթագրություններ

## Արտաքին հղումներ
* ''Bill Wyman''. Նկար. 

Կատեգորիա:Անգլիացի հնագետներ
Կատեգորիա:Բրիտանացի լուսանկարիչներ
Կատեգորիա:Բրիտանացի կինոպրոդյուսերներ
Կատեգորիա:Կոմպոզիտորներ այբբենական կարգով
Կատեգորիա:Բրիտանացի բաս կիթառահարներ
Կատեգորիա:Բրիտանացի ռոք երաժիշտներ
Կատեգորիա:Բեմական կեղծանուններ